- Hindi News
- National
- 12 वीं की परीक्षा शुरू, पहले दिन 677 गैर हाजिर, सांडवा में 1 को नकल करते पकड़ा
12 वीं की परीक्षा शुरू, पहले दिन 677 गैर हाजिर, सांडवा में 1 को नकल करते पकड़ा
जिलेके 168 केंद्रों पर माध्यमिक शिक्षा बोर्ड की 12वीं कक्षा की परीक्षा गुरुवार को शुरू हो गई। परीक्षा में सीनियर सैकंडरी वरिष्ठ उपाध्याय के पंजीकृत 32449 में से 31772 छात्रों ने परीक्षा दी, जबकि 677 अनुपस्थित रहे। गुरुवार को अंग्रेजी का पेपर था।
पहले दिन सांडवा के अभिलाषा शिक्षण संस्थान के केंद्र पर एक जने को जिला शिक्षा अधिकारी कार्यालय के उड़नदस्ता नंबर एक ने नकल करते हुए पकड़ लिया। उड़नदस्ते के संयोजक एडीईओ (मा) महेंद्रसिंह परिहार ने बताया कि परीक्षा केंद्र अभिलाषा शिक्षण संस्थान में निरीक्षण के दौरान छात्र भगवानाराम के पास पासबुक की छह पर्चियां मिली, जिन्हें उड़नदस्ते के सदस्य व्याख्याता रामचंद्र जांगिड़ प्रेमसिंह इंदा ने जब्त कर लिया। बोर्ड के जारी प्रपत्र संख्या एस-30 भरवाकर उसे खिलाफ थाने में प्राथमिकी दर्ज करवाने के लिए केंद्राधीक्षक रामस्वरूप मीणा को निर्देश दिए गए। छात्र सांडवा के राउमावि का है। इस दल ने छापर पड़िहारा के केंद्रों पर भी जांच की। दूसरे उड़नदस्ते ने एडीईओ सांवरमल गहनोलिया के नेतृत्व में सरदारशहर के नाकरासर, अजीतसर, दूलरासर आिद केंद्रों की जांच की। डीईओ महावीरसिंह पूनिया ने राजगढ़ के केंद्रों पर जांच की।
सुजानगढ़|तहसीलके 17 परीक्षा केंद्रों पर परीक्षा शुरू हुई। कुल चार हजार 85 परीक्षार्थियों में से चार हजार दस परीक्षार्थी उपस्थित थे।
रतनगढ़|ब्लॉकमें 21 परीक्षा केंद्रों पर चार हजार 26 में से 3 हजार 963 परीक्षार्थी उपस्थित रहे।
सादुलपुर|माध्यमिकशिक्षा बोर्ड की कक्षा 12 वीं की परीक्षाएं गुरूवार को शहरी ग्रामीण क्षेत्र स्थित परीक्षा केंद्रों पर हुई।
सादुलपुर. परीक्षा केंद्र पर परमिशन लेटरों की जांच करते शिक्षक।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva awa_Deva hin_Deva